Jahon banki bir yil ichida koronavirus tarqalishi oqibatlariga qarshi kurashga 160 mlrd dollar ajratishni rejalashtirmoqda. Bu haqda bankning bayonotida ma’lum qilingan. Foto: REUTERS “Pandemiyaga javoban Jahon banki tezkor choralar ko‘rdi va 2021 yil 30 iyungacha unga qarshi kurashga yana 160 mlrd dollar yo‘llamoqchi. 2020 moliyaviy yilda [bank uchun 30 iyunda yakunlangan] Jahon banki koronavirus bilan bog‘liq yordamga 21 mlrd dollar taqdim qilgan”, deyilgan bayonotda. Xalqaro valuta jamg‘armasi prognoziga ko‘ra, joriy yilda jahon iqtisodiyotida deyarli 5 foizlik pasayish qayd qilinadi. Biroq u 2021 yilda tiklanib, 5,4 foizga oshadi.